NARIADENIE KOMISIE (ES) č. 669/2008
z 15. júla 2008
o vypĺňaní prílohy IC k nariadeniu Európskeho parlamentu a Rady (ES) č. 1013/2006 o preprave odpadu
(Text s významom pre EHP)
KOMISIA EURÓPSKYCH SPOLOČENSTIEV,
so zreteľom na Zmluvu o založení Európskeho spoločenstva,
so zreteľom na nariadenie Rady Európskeho parlamentu a Rady (ES) č. 1013/2006 zo 14. júna 2006 o preprave odpadu (1), a najmä na jeho článok 58 ods. 1 písm. a),
keďže:
(1)
Príloha IC o osobitných pokynoch na vyplnenie dokladu o oznámení a dokladu o pohybe sa má doplniť najneskôr ku dňu nadobudnutia účinnosti nariadenia (ES) č. 1013/2006, so zreteľom na pokyny OECD.
(2)
Opatrenia uvedené v tomto nariadení sú v súlade so stanoviskom výboru zriadeného podľa článku 18 smernice Európskeho parlamentu a Rady 2006/12/ES z 5. apríla 2006 o odpadoch (2),
PRIJALA TOTO NARIADENIE:
Článok 1
Príloha IC sa má doplniť, ako sa ustanovuje v prílohe k tomuto nariadeniu.
Článok 2
Toto nariadenie nadobúda účinnosť tretím dňom po jeho uverejnení v Úradnom vestníku Európskej únie.
Toto nariadenie je záväzné v celom rozsahu a priamo uplatniteľné vo všetkých členských štátoch.
V Bruseli 15. júla 2008